Βαγγέλης Πετράκης

Ο Βαγγέλης Πετράκης (Σίνδος, 7 Σεπτεμβρίου 1938 – Ηράκλειο, 3 Φεβρουαρίου 2026) ήταν Έλληνας ποδοσφαιριστής, ο οποίος αγωνίστηκε ως τερματοφύλακας για τις ομάδες του Άρη, της ΑΕΚ και του ΟΦΗ.

Καριέρα
Γεννήθηκε στις 7 Σεπτεμβρίου 1938 στη Σίνδο, με καταγωγή από την Κρήτη.

Ο Βαγγέλης Πετράκης ξεκίνησε την ποδοσφαιρική του καριέρα από τον Άρη Πτολεμαΐδας, (αρχικά αγωνιζόμενος ως σέντερ φορ προτού καθιερωθεί ως τερματοφύλακας) και το καλοκαίρι του 1957 έκανε το πρώτο μεγάλο βήμα της καριέρας του, καθώς μεταγράφηκε στον Άρη Θεσσαλονίκης.«Η ΜΑΧΗ ΤΩΝ ΜΕΤΑΓΡΑΦΩΝ ΕΛΗΞΕ ΤΟ ΜΕΣΟΝΥΚΤΙΟΝ», εφ. Μακεδονία, φύλλο 01/08/1957, σελ. 4 

Στην πρώτη του σεζόν με τους "κίτρινους" έπαιξε σε επτά αγώνες για το πρωτάθλημα Θεσσαλονίκης και την επόμενη χρονιά, αγωνίστηκε σε 24 ματς, κατακτώντας το τελευταίο πρωτάθλημα Θεσσαλονίκης και καταλαμβάνοντας την έκτη θέση στο πρωτάθλημα Ελλάδος. Αντικατέστησε τον Δημήτρη Αχπαρίδη κάτω από τα δοκάρια του Άρη και στην πρώτη χρονιά του πρωταθλήματος της Α' Εθνικής υπήρξε βασικό στέλεχος της ενδεκάδας της ομάδας του, με 32 συμμετοχές, ενώ στην επόμενη σεζόν αγωνίστηκε σε όλους τους αγώνες των "κίτρινων".

Το 1961-62, ο Πετράκης ξεκίνησε πολύ καλά την χρονιά, αλλά στις 22 Ιανουαρίου 1962 θεωρήθηκε υπαίτιος της ήττας του Άρη από τον Παναθηναϊκό με 2-5, με συμπαίκτες και παράγοντες της ομάδας να του ζητούν να βγάλει την φανέλα του και να αποχωρήσει κατά την διάρκεια του αγώνα.εφ. Μακεδονία, φύλλο 23/1/1962, σελ. 4 Η διοίκηση της ομάδας τον έκρινε ένοχο για εσκεμμένα μειωμένη απόδοση και τον τιμώρησε με αποκλεισμό από τις δραστηριότητες του συλλόγου για τους επόμενους μήνες. Επανήλθε στον εκτός έδρας αγώνα κατά του Παναθηναϊκού στις 10 Ιουνίου 1962, όπου με καταπληκτική εμφάνιση κράτησε ανέπαφη την εστία του, αποκρούοντας ακόμη και πέναλτι, δίνοντας τη νίκη με 0-1 στην ομάδα της Θεσσαλονίκης.

Το καλοκαίρι του 1962 μεταγράφηκε στην ΑΕΚ, όπου αγωνίστηκε για πέντε χρόνια, στην σκιά όμως του Στέλιου Σεραφείδη. Συμμετείχε σε μερικές από τις πιο βαριές ήττες της ομάδας, όπως η συντριβή με 7-2 από την Μονακό, (στις 18 Σεπτεμβρίου 1963, το πρώτο παιχνίδι της ΑΕΚ στο Κύπελλο Πρωταθλητριών),Η ΑΕΚ και οι «βαριές» ήττες - ΚΕΡΔΟΣ - oldarticles το 4-5 από τον Παναθηναϊκό και το 4-0 από τον Ολυμπιακό.Vangelis Petrakis - Phantis

Το 1967 μεταγράφηκε στον ΟΦΗ, με τη φανέλα του οποίου αγωνίστηκε για τέσσερα χρόνια και έκλεισε την καριέρα του, έχοντας προλάβει να πανηγυρίσει την άνοδο στην Α΄ Εθνική το 1968 και να αγωνιστεί σε αυτή με την ομάδα του Ηρακλείου τα επόμενα 3 χρόνια μέχρι και την αποχώρησή του από την ενεργό δράση το 1971. Κατά την πρώτη παρουσία του ΟΦΗ στο πρωτάθλημα της Α΄ Εθνικής τη χρονιά 1968-69 αγωνίστηκε σε 10 αγώνες,Greece 1968/69, Alexander Mastrogiannopoulos, Rec.Sport.Soccer Statistics Foundation την επόμενη χρονιά σε 11 αγώνεςGreece 1969/70, Alexander Mastrogiannopoulos, Rec.Sport.Soccer Statistics Foundation και την επόμενη σε 15 αγώνες,Greece 1970/71, Alexander Mastrogiannopoulos, Rec.Sport.Soccer Statistics Foundation αγωνιζόμενος συνολικά σε 36 αγώνες Α΄ Εθνικής με τη φανέλα του ΟΦΗ. Διετέλεσε και πρόεδρος του Συλλόγου Παλαιμάχων ΟΦΗ.Νέος πρόεδρος του Συλλόγου Παλαιμάχων ο Β. Πετράκης

Ο αδέλφός του, Νίκος Πετράκης, υπήρξε επίσης ποδοσφαιριστής και αγωνίστηκε στον Άρη Θεσσαλονίκης (1 συμμετοχή με την πρώτη ομάδα, στις 7 Ιουλίου 1957) και το Αιγάλεω. Επίσης ο ανιψιός του, Γιάννης Πετράκης, υπήρξε επαγγελματίας ποδοσφαιριστής αγωνιζόμενος διαδοχικά σε Ομόνοια Σίνδου, Άρη Θεσσαλονίκης, Παναργειακό, Καβάλα και Νίκη Βόλου.Πετράκης: “Γεννήθηκα ανάπηρος, δεν έπρεπε να παίξω μπάλα! Εγώ έφερα τον Μάντζιο στον Άρη!”

Απεβίωσε στις 3 Φεβρουαρίου 2026, σε ηλικία 87 ετών.

Στατιστικά με τον Άρη
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  92  - Πρωτάθλημα Θεσσαλονίκης  16  - Κύπελλο Ελλάδας  10  -
</div>

Παραπομπές

 Πηγές 
 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Πετράκης Βαγγέλης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΟΦΗ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)